**การศึกษาสรรพคุณขมิ้นชันในการรักษาสิว**

**บทคัดย่อ**

**ที่มาและความสำคัญ** สิวเป็นโรคที่พบบ่อยมากในวัยรุ่น และจะค่อยๆลดลงเมื่ออายุมากขึ้น เป็นโรคที่ไม่มี ภาวะแทรกซ้อนแต่อาจจะทำให้หน้าเป็นแผลเป็น หรือผิดขรุขระ ทำให้เสียบุคลิกภาพ ชายหรือหญิงมีโอกาสเป็นได้เท่าๆกัน แต่ผู้ชายมักจะเป็นรุนแรงกว่า คนเป็นสิวจึงมักจะขวนขวายหายาในการรักษา ซึ่งมีราคาแพงทำให้สิ้นเปลือง ชาวชนบทได้นำเอาสมุนไพร ขมิ้นชันมาทาสิว ซึ่งได้ผลเป็นที่น่าพอใจ แต่ยังไม่มีผู้ใดศึกษาสรรพคุณสมุนไพรตัวนี้อย่างจริงจังตามหลักวิชาการ

**วัตถุประสงค์** เพื่อศึกษาสรรพคุณของขมิ้นชัน ในการรักษาสิวเปรียบเทียบระหว่างกรณีทาและไม่ทา

**วิธีดำเนินการ** กลุ่มตัวอย่างใช้วิธีการเลือกแบบโควตาในกลุ่มวัยรุ่นที่พบสิวมาก และกลุ่มที่อายุสูงขึ้นไปใช้วิธีการสุ่มแบบบังเอิญ โดยตัวอย่างทั้งหมด 52 ราย ในคนๆเดียวจับคู่หัวสิว 1 คู่ รวมทั้งหมด 83 คู่ โดยทาขมิ้นชันหัวเดียวอีกหัวไม่ทำอะไรเลย จดบันทึกการเปลี่ยนแปลงทุกวันตลอด 2 สัปดาห์ ระหว่างทดลองห้ามใช้เครื่องสำอางใดๆ

**ผลการศึกษา** จากการศึกษากลุ่มตัวอย่าง 52 คน พบว่าเป็นเพศชาย 8 คน เพศหญิง 44 คน และอัตราการหายของสิวระหว่างกลุ่มที่ทาขมิ้นชันแล้วหายมากกว่ากลุ่มไม่ทาขมิ้นชันอยู่ 1.91 เท่า (95% CI 1.46 57 ถึง 2.52 ) ซึ่งแตกต่างกันอย่างมีนัยสำคัญทางสถิติ

**สรุปผลการศึกษา** ขมิ้นขันมีสรรพคุณทำให้สิวหายเร็ว กว่าการไม่ได้ทาเพียงเล็กน้อยเท่านั้น ทั้งนี้ขึ้นอยู่กับชนิดของสิวแต่ละบุคคล ขมิ้นชันจึงเป็นอีกทางเลือกหนึ่งที่จะนำมาผลิตเป็นยารักษาสิว ซึ่งมีราคาถูกเพราะสามารถหาได้ภายในประเทศทั้งยังเป็นการส่งเสริมอาชีพของเกษตรกรให้มีรายได้เพิ่มขึ้นจากการปลูกขมิ้นชัน